**ΑΝΑΚΟΙΝΩΣΗ**

Γίνεται γνωστό ότι έχει τεθεί σε εφαρμογή η νέα ηλεκτρονική πλατφόρμα edupass.gov.gr, στην οποία θα πρέπει να εγγραφούν οι φοιτητές, που συμμετέχουν με φυσική παρουσία στην εκπαιδευτική διαδικασία.

Με την εγγραφή τους στην πλατφόρμα edupass.gov.gr, οι φοιτητές δηλώνουν την πρόθεση φυσικής παρουσίας στους χώρους του Πανεπιστημίου, αιτούνται την καταχώρησή τους στην ηλεκτρονική θυρίδα της Γραμματείας του Τμήματος Ιστορίας Αρχαιολογίας και Διαχείρισης Πολιτισμικών Αγαθών του Πανεπιστημίου Πελοποννήσου και δηλώνουν υπεύθυνα ότι επιθυμούν τα στοιχεία τους (εμβολιασμού, νόσησης, rapid test, PCR test) να προωθούνται αυτομάτως από την ΗΔΙΚΑ (Ηλεκτρονική Διακυβέρνηση Κοινωνικής Ασφάλισης) στο σύστημα edupass.gov.gr.

Η δήλωση στο edupass.gov.gr δεν αναιρεί την υποχρέωση κάθε φοιτητή που συμμετέχει με φυσική παρουσία στην εκπαιδευτική διαδικασία, να επιδείξει το **πιστοποιητικό ή τη βεβαίωση εμβολιασμού/νόσησης/Rapid ή PCR test**, όταν αυτό του ζητηθεί από το αρμόδιο φυλακτικό προσωπικό ή τον διδάσκοντα.